Publication: Magyar Közlöny
Issue: MK-2008-6 (Year: 2008, Number: 6)
Era: 2004-2010
Section: 1. számú melléklet a 4/2008. (I. 16.) EüM rendelethez
Paragraph Index: 216

h) Feltétel nélkül elismerésre kerül az orvosi vagy szakorvosi oklevél azon tagállami állampolgár esetében, akinek az orvosi vagy szakorvosi oklevelét 1991. augusztus 21-ét megelőzően a volt Szovjetunióban állították ki, vagy akinek a képzése ezen időpontot megelőzően a volt Szovjetunióban kezdődött, amennyiben Lettország illetékes hatósága tanúsítja, hogy Lettország területén az orvosi tevékenység megkezdése és gyakorlása tekintetében ez a képesítés ugyanolyan jogi érvénnyel bír, 2008/6. szám mint az orvosi és szakorvosi területen szerzett lett képesítések. A tanúsítványhoz mellékelni kell az illetékes hatóság által kiadott igazolást, amely tanúsítja, hogy az adott tagállami állampolgár az igazolás kiadásának időpontját megelőző öt év során legalább három egymást követő éven keresztül ténylegesen és jogszerűen folytatta a szóban forgó tevékenységet Lettország területén.

Source: https://magyarkozlony.hu/hivatalos-lapok/3142a4cbea48b3242cffafe27cf1f04c0503feb8/dokumentumok/3dc9542cbaae439696322d35ceb4ce8185d6263c/letoltes